༄༅།།སྔ་ལོར་འབྲོག་ལམ་ས་ཁུལ་དུ་རྒྱ་དཀར་ནག་གཉིས་ཀྱིས་དམག་དཔུང་འགྲེམ་འཇོག་བྱས་ནས་ཉི་མ་༧༣་ལ་དམག་འཁྲུག་གི་ཉེན་ཁ་བྱུང་བ་དང་།དེ་ནས་བཟུང་སྟེ་རྒྱ་དཀར་ནག་གི་འབྲེལ་བ་སྡུག་ཏུ་སོང་ནས་ཕྱོགས་གཉིས་ལ་མི་མཐུན་པའི་འགལ་ཟླ་ཆེན་པོ་བྱུང་ཞིང་།གཟའ་འཁོར་འདིར་རྒྱ་ནག་གི་སྲིད་འཛིན་ཞིས་ཅིན་ཕིང་དང་རྒྱ་གར་གྱི་སྲིད་བློན་ན་རན་དྷ་ར་མོ་དྷི་གཉིས་རྒྱ་ནག་གི་ཝུ་ཧན་གྲོང་ཁྱེར་དུ་ཐུག་འཕྲད་ཀྱིས་ཞིས་ཅིན་ཕིང་དང་མོ་དྷི་གཉིས་ཀྱིས་རྒྱ་དཀར་ནག་གི་འབྲེལ་བ་ཡར་རྒྱས་གཏོང་དགོས།ཨེ་ཤི་ཡ་དང་འཛམ་གླིང་ཡོངས་ལ་ཞི་བདེ་བསྐྲུན་ནས་འཛུགས་སྐྲུན་ཡར་རྒྱས་གཏོང་རྒྱུ་གནད་འགག་ཆེན་པོ་ཡིན་ཞེས་ནན་བརྗོད་བྱས་འདུག